**NB: Husk å endre feltene markert i gult.**

### Interpellasjon til ordføreren til kommunestyremøtet XX.XX.2023:

**X som plastsmart kommune**

De fleste har hørt om «plasthvalen» på Sotra; gåsenebbhvalen som hadde magen full av plast. Den gjorde oss oppmerksom på at plastforsøpling i havet har blitt ett av de virkelig store miljøproblemene. Vi fyller havet med små og store plastbiter; et økende problem, både for dyrelivet og oss selv. Viss ikke vi forandrer måten vi produserer, forbruker og behandler plast på, vil det i 2050 være mer plast enn fisk i havet.

De største kildene til mikroplastforurensning er granulat fra kunstgressbaner, slitasje av bildekk, maling og vedlikehold av båter, bygg og veier, vask av tekstiler laget av plast, plastavfall kastet i naturen, tannkrem og kosmetikk. Plast er i stor grad laget av fossil olje, derfor er det nødvendig å redusere produksjon av ny plast. I tillegg blir en altfor liten del av plastemballasjen gjenbrukt eller resirkulert.

Kommunen er en viktig aktør; blant annet som innkjøper og forbruker, som forurensningsmyndighet, som ansvarlig for avløps- og avfallshåndtering og for drift og vedlikehold av veier, bygninger og avløp. Derfor kan kommunen også være en viktig del av løsningen. Ved å bli en plastsmart kommune kan en:

* Rehabilitere kunstgressbaner uten bruk av gummigranulat
* Fange opp alle plastpartikler før avløpsvannet blir sluppet ut i fjorden
* Bruke minst mulig plast (og dermed kutte CO2-utslipp)
* Ha kantiner og arrangementer uten engangsplastprodukter
* Etterspørre resirkulert plast og gjenbruke all plast som blir brukt
* Bygge lekeplasser i barnehager og parker med organisk materiale, ikke plast/gummidekke
* Unngå tekstiler/uniformer laget av tekstiler basert på plast (for eksempel polyester)
* Unngå plastforsøpling som blir brutt ned til (mikro) plastforurensning i naturen

Vi trenger tiltak som reduserer plastbruk, bidrar til innsamling og gjenbruk/ gjenvinning av plasten som blir brukt, og som hindrer at plastavfall oppstår og blir spredd i naturen. Målet er ikke å slutte med plast, for eksempel for brukergrupper med spesielle behov. Målet er å bruke mindre, og at det vi bruker er resirkulert plast og resirkulerbare produkt. Da reduserer vi plastavfall på avveie.

Flere kommuner har tatt tak i dette og vedtatt å bli plastsmarte <https://www.wwf.no/dyr-og-natur/hav-og-fiske/tiltak-mot-plast-i-havet/plastsmarte-byer-i-norge>, andre har laget kommunale handlingsplaner mot plastforsøpling. Det er således mange nyttige tips å hente fra andre.

**Vil ordføreren ta initiativ til at X kommune gjør vedtak om å bli en plastsmart kommune, og utarbeide en kommunal handlingsplan med årlig rapportering om status og tiltak?**

**Eventuelt framlegg til vedtak:**

**Kommunestyret ber administrasjonen forberede en sak til møtet i X ,med sikte på at X kommune skal vedta å bli en plastsmart kommune.**